Tshebeletso ya poso ya risefe e kenyeletsa mangolo, diposekarata, dikgatiso, diphasele tse nyenyane le dintho tse ding tse poswang. Laesense e neha monga laesense tokelo ya ho tsamaisa ditshebeletso tsa poso ya risefe mme e etsa hore ba latele ditlamo tsa karolo ya 16 tsa Molao wa Ditshebeletso tsa Poso, wa 1998.
Re kopa hore o ele hloko: Ho fana ka dilaesense bakeng sa dibaka tse behetsweng thoko ho tla etsahala feela hang ha Letona le phatlaladitse memo ya hore ho etswe dikopo. Ha jwale, Poso ya Afrika Borwa ke yona feela mokga o nang le laesense. Ha ho motho ya ka tsamaisang tshebeletso ya poso ya risefe ntle ha a na le laesense ya ho etsa jwalo.
Tlatsa foromo ya kopo ka ho hatisa ka ditlhaku tse kgolo.
Romela foromo ya kopo le tefello ya kopo Lefapheng la Dikgokahano.
Dikopo tse sa tlatswang ka botlalo di ka kgutlisetswa ho mokopi mme ha ho na boikarabelo bofe kapa bofe bo ka amohelwang.
Laesense e ka loka ka mora matsatsi a 30.
Kopo ya ngodiso ya ho tsamaisa ditshebeletso tsa poso tseo e seng tsa risefe. Ikopanye le ofisi e haufi ya lefapha.